সোল্‌স হলো ১৯৭২ সালে চট্টগ্রামে গঠিত একটি বাংলাদেশী রক ব্যান্ড।   ইতিহাস  স্বাধীনতার ঠিক পরের বছর, ১৯৭২ সাল। দেশ তখন সবদিক দিয়েই অস্থিরতার ভেতর দিয়ে যাচ্ছে, শিল্প-সাহিত্য-সংগীতে­ও অচলাবস্থা। সেসময় চট্টগ্রামের কয়েকজন গানপাগল তরুণ সাজেদুল আলম, মমতাজুল হক লুলু, আহমেদ নেওয়াজ, সুব্রত বড়ুয়া রনি ও তাজুল ইমাম মিলে গানের দল গঠন করে যাবতীয় অচলাবস্থাকে পাশ কাটাতে চাইলেন। তখনকার সনাতনীয় প্রথাগত মিউজিকের বাইরে গিয়ে বিদেশী ব্যান্ডগুলোর অনুপ্রেরণায় ‘ওয়েস্টার্ন রক’ চর্চার এবং রক-এর সাথে দেশের তরুণদের পরিচয় করিয়ে দেওয়ার তাগিদ থেকেই তারা অগ্রসর হচ্ছিলেন।  স্বাভাবিকভাবে তাদের এই কাজে অগ্রসর হওয়া সহজসাধ্য ছিলো না। বাংলা গান তখন সীমাবদ্ধ ছিলো শাস্ত্রীয়-ফোক, রবীন্দ্র-নজরুল, বাউল-লোকগান-আধুনিক মেলোডিয়াস গানের মধ্যে। শুধুমাত্র মনোবলকে পুঁজি করে নতুন কিছু করার স্পৃহা থেকেই চট্টগ্রামে ১৯৭২ সালে প্রাথমিকভাবে ‘সুরেলা’ নামে তারা ব্যান্ডযাত্রা শুরু করেন। তখনকার দিনে বড় বড় ক্লাব-হোটেলে ছাড়া কোথাও গানবাজনা হতো না। আর সেইসব জায়গাতে শুধুমাত্র ইংরেজি গানের কাভার করা হতো, বাংলা গান ছিলো ব্রাত্য। তাই ব্যান্ডগুলোর নামও ইংরেজিতে রাখার চল শুরু হয়েছিলো। এসবকে বিবেচনায় নিয়ে ১৯৭৩ সালে ব্যান্ডের নাম পাল্টে ‘সোলস’ রাখা হলো, বাংলার যার অর্থ হয় ‘আত্মার সমন্বয়ে’।  ১৯৭৫ সালে বাংলাদেশে পপ মিউজিকের একটি প্রতিযোগিতায় নাম লেখায় ‘সোলস’, জিতেও নিয়েছিলো সেরার পুরস্কার। মূলত সেই থেকেই শুরু হয়েছিলো সোলসের জয়যাত্রা।  ১৯৮০ সালে, সোল্‌স তাদের ১তম অ্যালবাম বের করে সুপার সোলস। এটিই ছিলো বাংলাদেশের কোনো ব্যান্ডের প্রথম পূর্ণাঙ্গ অ্যালবাম, প্রথম রক অ্যালবাম।  ১৯৮২ সালে, সোল্‌স তাদের ২তম অ্যালবাম বের করে কলেজের করিডোরে।  ১৯৮৭ সালে, সোল্‌স তাদের ৩তম অ্যালবাম বের করে মানুষ মাটির কাছাকাছি।  ১৯৮৮ সালে, সোল্‌স তাদের ৪তম অ্যালবাম বের করে ইষ্ট এন্ড ওয়েস্ট।  ১৯৯৩ সালে, সোল্‌স তাদের ৫তম অ্যালবাম বের করে এ এমন পরিচয়।  ১৯৯৫ সালে, সোল্‌স তাদের ৬তম অ্যালবাম বের করে আজ দিন কাটুক গানে।  ১৯৯৭ সালে, সোল্‌স তাদের ৭তম অ্যালবাম বের করে অসময়ের গান।  ২০০০ সালে, সোল্‌স তাদের ৮তম অ্যালবাম বের করে মুখোরিতো জীবন। এটি তাদের প্রথম অ্যাকোস্টিক ও আনপ্লাগড অ্যালবাম।  ২০০৩ সালে, সোল্‌স তাদের ৯তম অ্যালবাম বের করে তারার উঠোনে।  ২০০৪ সালে, সোল্‌স তাদের ১০তম অ্যালবাম বের করে টু-লেট।  ২০০৬ সালে, সোল্‌স তাদের ১১তম অ্যালবাম বের করে ঝুট ঝামেলা।  ২০১১ সালে, সোল্‌স তাদের ১২তম অ্যালবাম বের করে জ্যাম।  ২০২৩ ও ২০২৪ সালে, ৫০ ইয়ার্স অফ সোল্‌স উদযাপন করা হলো ২০ নতুন গান ও ৩০ পুরোনো গান প্রকাশ করে। তারা সফর ও কনসার্ট করে যুক্তরাজ্যের লন্ডন, বার্মিংহাম, গ্লাসগো এবং অস্ট্রেলিয়ার ক্যানবেরা, সিডনি, ব্রিসবেন, মেলবোর্ন, অ্যাডিলেড, পার্থ্ আর এবং যুক্তরাষ্ট্রের মায়ামি, অ্যালেক্সান্ড্রিয়া, ওয়েস্ট লাফায়েট, হিউস্টন, লস অ্যাঞ্জেলেস, ডেনভার, সিয়াটল, বস্টন, ওকালা, স্যাক্রামেন্টো, স্যান হোসে, ওক‌লাহোমা, ডালাস, নিউ ইয়র্ক, আটলান্টা তার সাথে ভারতের কলকাতা সেইসাথে বাংলাদেশের ঢাকা, নোয়াখালী, হবিগঞ্জ, নারায়ণগঞ্জ, যশোর, কক্সবাজার, সিলেট ও একটি গ্র্যান্ড কনসার্ট চট্টগ্রামে।   সদস্যগণ   বর্তমান   পার্থ বড়ুয়া (কন্ঠ ও লিড গিটার)   মীর শাহরিয়ার হোসেন মাসুম (কিবোর্ড)   মারুফ হাসান তালুকদার রিয়েল (বেস গিটার)   অভিজিৎ অভি (ড্রামস্)    অতীত   আহসানুর রহমান আশিক (ড্রামস্)   নাসিম আলী খান (কন্ঠ)   নকীব খান (কীবোর্ড ও কন্ঠ)   পিলু খান (বেজ)   আইয়ুব বাচ্চু (গিটার ও কন্ঠ)   তপন চৌধুরী (কন্ঠ)   তাজুল ইমাম (কন্ঠ)   সাজেদুল আলম (বেস গিটার)   মমতাজুল হক লুলু (লিড গিটার)   আহমেদ নাওয়াজ  সুব্রত বড়ুয়া রনি  শাহেদুল আলম  পান্থ কানাই  ইফতিখার উদ্দিন সোহেল (লিড গিটার)   নাইমুল হাসান তানিম  জাকির হাসান রানা  তুষার রঞ্জন দত্ত (পার্কাশন)    ডিস্কোগ্রাফি  অ্যালবামগান সুপার সোল্‌স (১৯৮০)  কলেজের করিডোরে (১৯৮২)  মানুষ মাটির কাছাকাছি (১৯৮৭)  ইস্ট এন্ড ওয়েস্ট (১৯৮৮)  এ এমন পরিচয় (১৯৯৩)  আজ দিন কাটুক গানে (১৯৯৫)  অসময়ের গান (১৯৯৭)  মুখরিত জীবন (২০০০)  তারার উঠোনে (২০০৩)  টু-লেট (২০০৪)  ঝুট ঝামেলা (২০০৬)  জ্যাম (২০১১)    তথ্যসূত্র   বিষয়শ্রেণী:চট্টগ্রামের সঙ্গীত দল বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড বিষয়শ্রেণী:বাংলাদেশী রক সঙ্গীত দল